CELEX: 31985S3612
Language: el
Date: 1985-12-20 00:00:00
Title: Απόφαση αριθ. 3612/85/ΕΚΑΧ της Επιτροπής της 20ής Δεκεμβρίου 1985 για την τροποποίηση της απόφασης 73/287/ΕΚΑΧ περί του άνθρακα οπτανθρακοποίησης και του οπτάνθρακα, που προορίζονται για τη βιομηχανία σιδήρου και χάλυβα της Κοινότητας

Avis juridique important

|

31985S3612

Απόφαση αριθ. 3612/85/ΕΚΑΧ της Επιτροπής της 20ής Δεκεμβρίου 1985 για την τροποποίηση της απόφασης 73/287/ΕΚΑΧ περί του άνθρακα οπτανθρακοποίησης και του οπτάνθρακα, που προορίζονται για τη βιομηχανία σιδήρου και χάλυβα της Κοινότητας  

Επίσημη Εφημερίδα αριθ. L 344 της 21/12/1985 σ. 0033 - 0033 Ισπανική ειδική έκδοση: Κεφάλαιο 12 τόμος 5 σ. 0018  Πορτογαλική ειδική έκδοση : Κεφάλαιο 12 τόμος 5 σ. 0018 

***** ΑΠΟΦΑΣΗ αριθ. 3612/85/ΕΚΑΧ ΤΗΣ ΕΠΙΤΡΟΠΗΣ  της 20ής Δεκεμβρίου 1985  για την τροποποίηση της απόφασης 73/287/ΕΚΑΧ περί του άνθρακα οπτανθρακοποίησης και του οπτάνθρακα, που προορίζονται για τη βιομηχανία σιδήρου και χάλυβα της Κοινότητας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 παράγραφος 1,  τη γνώμη της συμβουλευτικής επιτροπής,  τη σύμφωνη γνώμη του Συμβουλίου,  Εκτιμώντας:  ότι η απόφαση 73/287/ΕΚΑΧ της Επιτροπής (1), όπως τροποποιήθηκε τελευταία από την απόφαση αριθ. 759/84/ΕΚΑΧ (2), παρατάθηκε για τρία έτη (1984 έως 1986)·  ότι στο άρθρο 1 παράγραφος 2 η απόφαση 759/84/ΕΚΑΧ προβλέπει ότι, για το 1986, η μέγιστη ποσότητα που θα απολαύει της κοινοτικής χρηματοδότησης η οποία καθορίστηκε για τα διάφορα είδη ενίσχυσης στις ενδοκοινοτικές συναλλαγές θα αναθεωρηθεί προς χαμηλότερα επίπεδα πριν από το τέλος του 1985·  ότι, σε σχέση με τις ενδοκοινοτικές συναλλαγές που μπορεί να προβλεφτούν για το 1986 και λαμβανομένου υπόψη του χαρακτήρα βαθμιαίας μείωσης που προβλέπεται από το σύστημα, ο μέγιστος όγκος 8,5 εκατομμυρίων τόνων φαίνεται επαρκής·  ότι οι απαιτούμενες εξουσίες για την καθιέρωση του συστήματος αυτού δεν έχουν προβλεφτεί στη συνθήκη,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το άρθρο 7 παράγραφος 1 της απόφασης 73/287/ΕΚΑΧ αντικαθίσταται από το ακόλουθο κείμενο:  «Η κοινοτική χρηματοδότηση αφορά ποσότητα άνθρακα ανερχόμενη κατ' ανώτατο όριο σε 8,5 εκατομμύρια ECU ετησίως για το έτος 1986.»  Άρθρο 2  Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1986.  Η απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 20 Δεκεμβρίου 1985.  Για την Επιτροπή  Nicolas MOSAR  Μέλος της Επιτροπής  (1) ΕΕ αριθ. L 259 της 15. 9. 1973, σ. 36.  (2) ΕΕ αριθ. L 80 της 24. 3. 1984, σ. 14.